हैदराबाद में मासूम की गर्दन पकड़कर घसीटते हुए कार के नीचे ले गए...VIDEO
Hyderabad Dog Attack Video Goes Viral. Follow Telangana Latest News Headlines, and Updates On Dainik Bhaskar (दैनिक भास्कर)
हैदराबाद के बाग अंबेरपेट इलाके में दिल दहलाने वाली घटना सामने आई है। यहां आवारा कुत्तों ने सड़क पर जा रहे 4 साल के मासूम बच्चे को नोंच खाया। 6 कुत्तों का झुंड मासूम को तब तक नोचता रहा, जब तक उसकी मौत नहीं हो गई। बाद में कुत्ते उसे घसीटकर पास खड़ी कार के नीचे ले गए।
रविवार को हुई ये पूरी घटना वहां लगे CCTV में कैद हो गई। जिस मासूम को कुत्तों ने अपना शिकार बनाया, उसका नाम प्रदीप था। वह एरुकुला बस्ती में रहने वाले गंगाधर का बेटा था।
सिक्योरिटी गार्ड है गंगाधर, बेटे को साथ ले गया था
गंगाधर 4 साल पहले अपनी पत्नी और दो बच्चों के साथ काम के लिए हैदराबाद आया था। वह अंबेरपेट में कार सर्विस सेंटर में सिक्योरिटी गार्ड बन गया। रविवार को गंगाधर प्रदीप को भी साथ ले आया था। बेटे को अपने केबिन में छोड़कर गंगाधर काम के लिए बाहर चला गया।
थोड़ी देर बाद प्रदीप केबिन से बाहर आ गया और पार्किंग में पहुंच गया। जब वह कैम्पस में अकेला घूम रहा था, तब 3 कुत्तों ने उस पर हमला कर दिया।
वीडियो में दिखी कुत्तों की हैवानियत
मासूम प्रदीप के नीचे गिरने के बाद में 3 छोटे कुत्ते और आ गए। इन कुत्तों ने प्रदीप को काटना शुरू किर दिया। जिससे वह जमीन पर गिर गया। कुत्तों के हमले से घबराया हुआ मासूम रोने लगा, लेकिन उसकी मदद को कोई नहीं पहुंचा। कुत्तों ने उसकी गर्दन और पैर पकड़कर खींचना शुरू कर दिया। इस हमले से मासूम बेसुध हो गया और कुत्ते उसे घसीटकर कार के नीचे ले गए।
पिछले 2 दिन में हुई थी 28 कुत्तों की नसबंदी
ग्रेटर हैदराबाद म्युनिसिपल कॉर्पोरेशन के अधिकारी के मुताबिक 2 दिन पहले इसी क्षेत्र में 28 कुत्तों को पकड़ा गया था। इनकी नसबंदी कर दी गई थी और छोड़ दिया गया था। बाकी कुत्तों की नसबंदी हो पाई थी।
सड़क छाप कुत्तों की भूख सबसे बड़ी
डॉग ट्रेनर, फैज मोहम्मद कहते हैं कि इस तरह की घटना के लिए हम इंसान ही जिम्मेदार हैं। कुत्ता वुल्फ की प्रजाति है। इंसानों के साथ रहते-रहते ये इवोल्व हुए और अपने खाने के लिए पूरी तरह इंसानों पर निर्भर हो गए। ऐसे में जिन कुत्तों को हमने पाला है, उन्हें ट्रेनिंग भी दी और खाना भी दिया है।
कुत्तों के हमले में घायल हुए मासूमों से जुड़ी ये खबरें भी पढ़ें...
सूरत में मासूम को 3 कुत्तों ने नोचा, 2 साल की बच्ची के शरीर पर 40 घाव
सूरत शहर में एक और मासूम को कुत्तों ने अस्पताल पहुंचा दिया है। खजोद में दो साल की इस बच्ची पर तीन कुत्तों ने उस समय हमला कर दिया, जब वह कुत्ते के बच्चों के साथ खेल रही थी। बच्ची पर पहले एक कुत्ते ने हमला किया। उसे देखकर दो अन्य कुत्ते भी उस पर टूट पड़े। तीनों कुत्तों ने बच्ची को इस कदर नोंचा कि उसके सिर, पेट, पीठ, कमर और हाथ पैर में घाव हो गए। बच्ची के शरीर पर लगभग 40 घाव हुए हैं। पढ़ें पूरी खबर...
​​​​​रायबरेली में आवारा कुत्ते ने बच्ची को नोचा
रायबरेली में घर के सामने खेल रही मासूम बच्ची पर आवारा कुत्ते ने हमला बोल दिया। बच्ची के चेहरे पर नाक के पास कुत्ते ने नोचा है। इससे मासूम बच्ची की हालत गंभीर हो गई है। हालत बिगड़ने पर परिजनों ने आनन-फानन में उसे अस्पताल में भर्ती कराया। जहां उसका उपचार किया जा रहा है। पढ़ें पूरी खबर...